
A V I Z

asupra propunerii legislative pentru modificarea şi completarea Legii nr.504/2004 privind instituţiile publice de spectacole şi concerte

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.504/2004 privind instituţiile publice de spectacole şi concerte, trimisă cu adresa nr. Pl.x 922 din 4 decembrie 2006 şi înregistrată sub nr.31/1456 din 5 decembrie 2006.


Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 29 noiembrie 2006.

Guvernul, prin adresa nr. 2205/D.P.S.G./19.07.2006, nu susţine adoptarea acestei propuneri legislative. 

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 13 decembrie 2006.

Membrii comisiei au examinat propunerea legislativă, expunerea de motive şi avizul favorabil al Consiliului Legislativ nr. 946/04.07.2006. 
În urma dezbaterilor, cu unanimitate de voturi, s-a hotărât avizarea negativă a iniţiativei legislative susmenţionate, întrucât modificările propuse instituie reglementări paralele cu dispoziţiile Legii nr.53/2003 Codul muncii, cu modificările şi completările ulterioare, şi ale Legii nr.130/1996 în materia contractului individual de muncă pe perioadă determinată, a salarizării, şi a contractului colectiv de muncă.
În raport de obiectul şi conţinutul său, propunerea legislativă face parte din categoria legilor ordinare.

